মাধ্যমিক বিদ্যালয়ের একজন শিক্ষক প্রাথমিক অবস্থায় ১৬০০০ টাকা স্কেলপ্রাপ্ত হন, আর প্রাথমিক বিদ্যালয়ের একজন শিক্ষক প্রাথমিক পর্যায় প্রশিক্ষণপ্রাপ্ত ১০২০০ টাকা ও প্রশিক্ষণবিহীন ৯৭০০ টাকা স্কেলপ্রাপ্ত হন। দেশের সকল মাধ্যমিক বিদ্যালয় থেকে যদি প্রাথমিক স্তর সরিয়ে নিয়ে প্রাথমিক বিদ্যালয়ের সাথে সংযুক্ত করা যায় তবে সরকারের প্রচুর আর্থিক অপচয় রোধ করা সম্ভব হবে। এ ছাড়া মাধ্যমিক বিদ্যালয়ের প্রাথমিক স্তর (৬ষ্ঠ শ্রেণি থেকে ৮ম শ্রেণি) এ শিক্ষার্থীদের পড়াশোনা করতে হলে বিদ্যালয় ভেদে মাসিক ৬০ টাকা থেকে ১০০০ টাকা পর্যন্ত বেতন গুণতে হয় এবং পরীক্ষার সময় বিদ্যালয় ভেদে ২০০ টাকা থেকে ৮০০ টাকা পর্যন্ত পরীক্ষা ফি হিসাবে বিদ্যালয়ে জমা দিতে হয়, যা অনেক দরিদ্র শিক্ষার্থীর জন্য কষ্ঠসাধ্য হয়ে পড়ে।